open-index/open-wikipedia-markdown huggingface dataset:
Hipparcos

:*For den greske astronomen, se [[Hipparkhos]].*

**Hipparcos** (et akronym for **Hi**gh **P**recision **Par**allax **Co**llecting **S**atellite) var en satellitt skutt opp av Den europeiske romfartsorganisasjonen (ESA) i 1989; den var i tjeneste mellom 1989 og 1993. Den var det første romeksperimentet viet til astrometri, den nøyaktige målingen av stjerneposisjoner, parallakser og egenbevegelser. Hipparcos Catalogue, en høypresisjons-katalog over mer enn 100&nbsp;000 stjerner, ble publisert i 1997. Katalogen Tycho Catalogue, med lavere presisjon, over mer enn en million stjerner ble publisert på samme tid, mens den forbedrede Tycho-2 Catalogue over 2,5&nbsp;millioner stjerner ble publisert i 2000.
Soini

**Soini** er en kommune i landskapet Södra Österbotten i Finland. Den grenser til kommunene Alajärvi, Karstula, Kyyjärvi, Saarijärvi og Etseri. Kommunen er enspråklig finsk. Soini hadde .

## Referanser
Alajärvi

**Alajärvi** er en by og kommune i landskapet Södra Österbotten i Finland. Den grenser til kommunene Vindala, Lappajärvi, Lappo, Kuortane, Alavo, Etseri, Soini, Kyyjärvi og Perho. Kommunen er enspråklig finsk. Alajärvi hadde .

1. januar 2009 ble Alajärvi kommune slått sammen med nabokommunen Lehtimäki.

## Referanser




## Eksterne lenker
*
Vannforgiftning

**Vannforgiftning**, eller **hjerneødem**, er en tilstand der kroppen, på grunn av overdrevent inntak av vann, får en underbalanse av viktige stoffer; særlig elektrolytter, magnesium og kalsium.

Det har vært tilfeller der idrettsutøvere har kollapset og besvimt på grunn av vannforgiftning, og noen få tilfeller med dødelig utgang.

## Referanser
Smart (sigarett)

**Smart** er en lavpris sigarett som kom på det norske markedet i 2009. Variantene i Norge er Blue og Red som selges i 18-pakninger.

I Finland finnes Smart også som 20 og 28 pakninger, der det forøvrig også er en mentholvariant. 

Imperial Tobacco driver med salg og distribusjon av Smart i Norge.

## Eksterne lenker
* Imperial Tobacco
Konnevesi

**Konnevesi** er en finsk kommune i landskapet Mellersta Finland. Den grenser til kommunene Äänekoski, Laukas, Hankasalmi, Rautalampi og Vesanto. Kommunen er enspråklig finsk. Konnevesi hadde .

## Galleri

Fil:Kunnantalo Konnevesi.JPG|Konnevesi kommunehus
Fil:Konneveden kirkko.JPG|Konnevesi kirke


Fil:Konnevesi_Siikakoski_Helmikuussa.JPG|Konnevesi, Siikakoski
Fil:Konneveden museo Tuulimylly.JPG|Vindmølle


## Referanser


## Eksterne lenker
*
Torkjell Rød

**Torkjell «Toschie» Rød** (født 1971 i Stavanger) er en norsk illustratør og musiker.

Som sønn av en musiker prøvde Torkjell seg først som bassist, før han gikk over til å bli sanger. Musikkarrieren hans startet på begynnelsen av 1990-tallet. Da ble han vokalist i bandet Locomotive Gangbang, som vant Kronstadfestivalen i 1992. Låten deres *Revolution Rhyme* forble deres eneste utgivelse på plate i 1992  Deretter var han vokalist i bandet Sylvia Wane, som egenhendig ga ut singelen «I Touch Myself»  I 2002 sluttet Toschie seg til hard rock-gruppen Audrey Horne. Deres første studioalbum *[[No Hay Banda]]* mottok Spellemannprisen 2005 innen kategorien metal. Senere har de gitt ut 5 studioalbumer til.

I 2008 var han gjestevokalist på låten *From Conscious Sleep* med Sahg. Et år senere var han med i det store korslaget på TV 2. Her skulle norske kjendiser danne seg kor som de skulle instruere og konkurrere mot hverandre. Toschies kor var med i 3 programmer hvor de opptrådte med låtene «Sweet Child of Mine» av Guns 'N Roses, «You Give Love A Bad Name» av Bon Jovi og «Levva Livet» av Åge Aleksandersen. De røk ut lørdag 21. mars 2009.

Toschie jobber også på tatovering og piercing-butikken Lets Buzz, hvor han begynte å jobbe i 2003. Han studerte ved Kunstskolen i Bergen og Kunsthøgskolen i Bergen, og har i mange år vært en anerkjent illustratør i Bergen. Han har gjort tegneoppdrag for assorterte tidsskrifter i Bergen, Utstilling Café Opera (tegninger 2005). Han har også laget platecovere for Emmerhoff, Sissy Wish, Royal Rooster, Audrey Horne, og Lost at Last.

Torkjell Rød har også tre døtre.

## Diskografi
### [[Audrey Horne]]
* *[[Confessions & Alcohol]]* (EP, 2005)
* *[[No Hay Banda]]* (studioalbum, 2005)
* *[[Le Fol]]* (studioalbum, 2007)
* *[[Audrey Horne (album)|Audrey Horne]]* (studioalbum, 2010)
* *[[Youngblood (Album)|Youngblood]] * (studioalbum, 2013)
**[[Pure Heavy]]* (studioalbum, 2014)
**[[Blackout (Audrey Horne-album)|Blackout]]* (studioalbum 2018)

### Locomotive Gangbang
* '' 1992 (Spor 7. Revolution rhyme)

### Referanser
Östermark

**Östermark** (finsk: *Teuva*) er en kommune i landskapet Södra Österbotten i Finland. Den grenser til kommunene  Bötom, Kauhajoki, Kristinestad, Kurikka og Närpes. Kommunen er enspråklig finsk. Östermark hadde .

Östermark er et sentrum for møbelproduksjon. Det kommunale utdannelsessenteret *TEAK* er Nordens største innen møbelproduksjon.

## Referanser
Conny Kissling

**Conny Kissling** (født 18. juli 1961) er en sveitsisk tidligere freestyleutøver som konkurrerte i flere grener på 1980- og 1990-tallet. Hun vant i alt 106 verdenscupseiere, som da var rekord uansett idrettsgren innen FIS, og hun vant verdenscupen sammenlagt ti sesonger på rad fra 1983 til 1992. De aller fleste av seirene kom i kombinasjonsøvelsen.

## Se også
* Liste over mestvinnende verdenscupvinnere i skisport

## Referanser


## Eksterne lenker
Vestfoldmuseene

**Vestfoldmuseene IKS** er et selskap som eies av åtte kommuner i Vestfold samt Vestfold fylkeskommune. Selskapet ble etablert i 2009 som en sammenslåing av tidligere selvstendige enheter. Denne sammenslåingen var en del av den nasjonale museumsreformen, og innebar at de kommunale og regionale museene i Vestfold, samt  Vestfoldarkivet (tidligere Fylkesarkivet for Vestfold) fra juli 2009 er samlet i én enhet. Vestfoldmuseenes administrasjon er samlokalisert med Samlingsforvaltningen og Vestfoldarkivet i Sandefjord. De statlige museene i fylket samt lokale bygdetun ble ikke med i det nye konsoliderte enheten.

## Interkommunalt selskap
Vestfoldmuseene IKS har det overordnede faglige, strategiske og administrative ansvaret for arkivet og museene, og arbeider for å oppnå bedre tilbud til innbyggerne, faglige synergier og mer effektiv drift.  

Vestfoldmuseene IKS eies av Vestfold fylkeskommune og de åtte kommunene Larvik, Sandefjord, Tønsberg, Horten, Holmestrand, Sande, Svelvik og Re.

Museets øverste organ er eierne gjennom representantskapet, og styreleder er Vidar Ullenrød.

## Museer
*Aluminiummuseet, Holmestrand
*Berger museum, mellom Sande og Svelvik
*Eidsfoss Jernverksmuseum, 
*Haugar kunstmuseum, Tønsberg
*Herregården i Larvik, Larvik
*Hvalfangstmuseet, Sandefjord
*Larvik Museum
*Larvik Sjøfartsmuseum
*Midgard vikingsenter, Borre
*Munchs hus, Åsgårdstrand
*Samlingsforvaltningen, fellestjeneste i Sandefjord
*Slottsfjellsmuseet, Tønsberg
*«Southern Actor», hvalbåt i Sandefjord
*Vestfoldarkivet, Sandefjord

## Referanser


## Eksterne lenker
* 
* Vestfoldmuseenes samlinger på DigitaltMuseum.no
Kroatias stjerneorden

**Kroatias stjerneorden** (kroatisk: *Red Danice hrvatske*) er en kroatisk orden. Den ble innstiftet 4. juni 1992 av Kroatias nasjonalforsamling til belønning av innsats innen utdanning, journalistikk, publiseringsaktiviteter og annen virksomhet som fremmer det demokratiske samfunns verdier. Ordenen ble i 1995 reorganisert i sju avdelinger for ulike typer innsats innen nærmere angitte samfunnssektorer. *Kroatias stjerneorden* rangerer som nummer tretten i det kroatiske ordensvesenet. Ordenen tildeles av landets president.

## Avdelinger
*Kroatias stjerneorden* er inndelt i sju avdelinger, hver for innsats innen et nærmere angitt felt. Avdelingene er oppkalt etter en person som har utmerket seg innen de respektive felter. 
De sju avdelingene og feltene som belønnes er: 
* *Kroatias stjerneorden med bilde av [[Marko Marulić]]* (*Red Danice hrvatske s likom Marka Marulića*), kultur.
* *Kroatias stjerneorden med bilde av [[Blaž Lorković]]* (*Red Danice hrvatske s likom Blaža Lorkovića*), økonomi.
* *Kroatias stjerneorden med bilde av [[Ruđer Bošković]]* (*Red Danice hrvatske s likom Ruđera Boškovića*), vitenskap.
* *Kroatias stjerneorden med bilde av [[Nikola Tesla]]* (*Red Danice hrvatske s likom Nikole Tesle*), oppfinnelser.
* *Kroatias stjerneorden med bilde av [[Franjo Bučar]]* (*Red Danice hrvatske s likom Franje Bučara*), idrett.
* *Kroatias stjerneorden med bilde av [[Katarina Zrinska]]* (*Red Danice hrvatske s likom Katarine Zrinske*), helse- og sosialsektoren, fremme av moralske verdier i samfunnet.
* *Kroatias stjerneorden med bilde av [[Antun Radić]]* (*Red Danice hrvatske s likom Antuna Radića*), utdannelse.

## Insignier
Ordenstegnet for *Kroatias stjerneorden* består av en stjerne med åtte tagger. Stjernen er i sølv. Midtmedaljongen er i gull og bærer portrettet av den person avdelingen er oppkalt etter. Baksiden bærer innskriften «REPUBLIKA HRVATSKA» innenfor en bord av flettemønster.

Ordensbåndet har tre like brede striper i rødt, hvitt og blått, fargene fra Kroatias flagg.
Båndstripen har samme farger og en gullfarget metallmedaljong med bilde av personene fra hver enkelt av ordenens avdelinger.

## Tildeling
Tildeling av *Kroatias stjerneorden* skjer etter initiativ fra presidenten eller etter innstilling fra Det statlige rådet for priser og utmerkelser. *Kroatias stjerneorden* kan tildeles kroatiske, såvel som andre lands statsborgere.

## Norske innehavere
Ørjar Øyen er hedret med *Kroatias stjerneorden*.

## Kilder
*  «Croatia» i Guy Stair Sainty og Rafal Heydel-Mankoo: *World Orders of Knighthood and Merit*, første bind, Buckingham: Burke's Peerage, 2006, s. 1061–1062.

## Eksterne lenker
* Orders of the Republic of Croatia, Armed Forces of the Republic of Croatia.
* PRAVILNIK REDA DANICE HRVATSKE, *Narodne novine*.
Ordenen den italienske solidaritets stjerne

**Ordenen den italienske solidaritets stjerne** (italiensk: *Ordine della Stella della Solidarietà Italiana*) er en italiensk orden. Den ble innstiftet 27. januar 1947 til belønning særlig av utenlandsboende italienere og utledninger som ytt bidrag til Italias gjenoppbygning etter den andre verdenskrig. Ordenen tildeles nå til italienske borgere som bor utenfor landet og til andre lands borgere for fremme av Italias omdømme. Italias president er ordenens stormester. Ordenen administreres av et ordensråd på fem medlemmer, ledet av Italias utenriksminister. Ordenen den italienske solidaritets stjerne rangerer som nummer fire av Italias ordener. 

## Inndeling
Ordenen den italienske solidaritets stjerne hadde ved innstiftelsen én grad. Dette ble i 1948 utvidet til tre grader. Fra 1965 har disse betegnelsene:
* Storoffiser (*Grande Ufficiale*)
* Kommandør (*Commendatore*)
* Ridder (*Cavaliere*)

## Insignier
Ved innstiftelsen besto ordenstegnet for riddere av en femtagget stjerne i gull. I midten bar stjernen en avbildning av den gode samaritan. For kommandører hadde stjernen stråler i vinklene. Ordensstjernen for storoffiser var en større versjon av dette. Ordenstegnene for riddere og kommandører var opphengt i båndet i en krans. Ordensbåndet var grønt med hvite og røde kanter. Dette er fargene i Italias flagg.

Ordensinsigniene for Ordenen den italienske solidaritets stjerne ble nytegnet i 2001. Ordenstegnet for riddere består nå av en hvitemaljert stjerne med fire tagger satt på en firetagget stjerne i grønt. Stjernene hviler på en gullkrans av oliven og eik. Midtmedaljongen er i gull og viser den gode samaritan. Medaljongen er omgitt av en blå bord som har innskriften «SOLIDARIETÀ ITALIANA» i gull. Ordensstjernen er i sølv og har åtte tagger. Midtmedaljongen er den samme. Ordensbåndet er nå rødt, med hvite og grønne kanter.

## Tildeling
Ordenen den italienske solidaritets stjerne ble tildelt i beskjedent omfang inntil 1978, da tildeling av ordenen ble innstilt. Tildeling ble gjenopptatt i 2002. Det er totalt utnevnt 1031 storoffiserer, 4200 kommandører og 8654 riddere. Ordenen kan tildeles italienske, såvel som utenlandske statsborgere.

## Norske innehavere
Vibeke Løkkeberg er innehaver av riddergraden av Ordenen den italienske solidaritets stjerne.

## Kilder
*  Poul Ohm Hieronymussen og Jørgen Lundø: *Europæiske ordner i farver*, København: Politikens forlag, 1966.
*  «Order of the Star of Italian Solidarity» i Guy Stair Sainty og Rafal Heydel-Mankoo: *World Orders of Knighthood and Merit*, andre bind, Buckingham: Burke's Peerage, 2006, s. 1241–1242.

## Eksterne lenker
* Ordine della Stella della Solidarietà Italiana, Presidenza della Repubblica.
* Alessandra Malesci Baccani: ''The Italian Honours Procedure'', Office of the Prime Minister, Department of Protocol.
Mount Redoubt

**Mount Redoubt**, eller Redoubt Volcano, er en aktiv stratovulkan som ligger i den vulkanske fjellkjeden Aleutisk Range i Alaska. Mount Redoubt er også den høgste i Fjellkjeden. Den ligger i Chigmit fjellene (som er en del av Aleutisk Range), vest for Cook Inlet, ca. 180 km sørvest for Anchorage i Alaska. Den 25. januar 2009 varslet Alaska Volcano Observatory at Redoubt kan bryte ut i løpet av «timer eller dager.» Den 22. og 23. mars kom det flere utbrudd, og farenivået ble satt til rødt. I det kraftigste utbruddet ble røyk og vulkansk aske slengt flere tusen meter opp i luften.

Asken som når opp i stratosfæren vil ha en vedvarende nedkjølende effekt på den nordlige halvkule. Under utbruddene lå tropopausen på omkring 30&nbsp;000 fot.

* 26. mars nådde askeskyene opp til 65 000 fot.
* 27. mars: aske til 51 000 fot.
* 28. mars: aske til 50 000 fot. Nedfall av tefra over Anchorage og Valdez.
* 29. mars: aske til 25 000 fot.
* 30. mars: aske til 27 000 fot.

## Referanser


## Eksterne lenker
*  NRK om utbruddet
* Animasjon av askespredningen 25.-29. mars
Grid (historie)

**Grid** (norrønt: *grið*) er i norrøn historie en form for amnesti eller ettergivelse av straff gitt til en person som på en eller annen måte har forbrudt seg mot lover eller myndighetspersoner.  Den seirende parten i en kamp eller et slag kunne gi grid som et nådetilsagn til enkelte eller alle motstanderne.  Grid kunne også være et tilsagn om frihet fra rettsforfølgelse i en begrenset periode. Begrepet ble også benyttet i tilknytning til steder eller perioder der spesielle fredlysningsregler ble gjort gjeldede.

Et **gridsted** (norrønt: *griðastaðr*) er et fredlyst område, f.eks. et tingsted.  Tilsvarende er **gridstid** er en fredhelget periode: I våronnterminen skulle det for eksempel ifølge gammel norsk lov ikke føres fram søksmål.

Snorre skriver at Eirik Håkonsson etter slaget i Hjørungavåg på slutten av 900-tallet ga grid til mange av jomsvikingene, som hadde støttet den tapende danske parten.

Ordet grid kan tilsvare ordet nåde. Ordet nåde har egentlig sin rot i Bibelen. Så er spørmålet hvor kom dette ordet grid fra. Det kan være kommet fra kontakten med England der kristendom var kjent. Der har de gamle vikingene hørt ordet grace. Miskunn eller nåde. litt omskrevet har det blitt til grid.

## Eksterne lenker
*  Om grid i Tingfarebolken til Frostatinget
Tronka

**Tronka** er en frittliggende, monumental trebygning i klassisk stil på Kalvskinnet i Trondheim. Bygningen ble oppført i perioden 1836–1842 som *Trondhjems Hospitals Pleiestiftelse for Sindssvage* etter Gustav Adolph Lammers og Ole Peter Riis Høeghs tegninger.

Navnet *Tronka* kommer trolig fra det franske ordet *tronc*, som betyr kiste – eller dårekiste. Bygningen fungerte som institusjon for sinnslidende fram til Trondheim kommune overtok bygningene i 1919.

Bygningen ble fredet av Riksantikvaren i 1927. Statsbygg overtok eiendommen i 1995 og etter et omfattende istandsettingsprosjekt ble bygningen i 2005 tatt i bruk som kontorlokaler for Statsbygg region Midt-Norge.


File:Tronka, Sør-Trøndelag - Riksantikvaren-T324 02 0136.jpg|Bakgården med utedoer på 1930-tallet.

File:Tronka Trondheim.jpg|

File:Tronka (asylum 1842) Statsbygg Erling Skakkes gate 66 Kalvskinnet Trondheim Norway 2019-03-14 08839.jpg|Statsbygg renoverte bygningen og tok den i bruk som kontorer i 2005.


## Referanser


## Eksterne lenker
* 
* Statsbyggs faktaark om Tronka
*
Lars Bidtnes

**Lars Bidtnes** (født 19. oktober 1906 i Meråker i Nord-Trøndelag, død 30. januar 1970) var en norsk gårdbruker og politiker (V).

Han var sønn av lærer Torgeir Bidtnes og hustru Olava Kongshaug og vokste opp på en plass under Værnes prestegård i Stjørdal. Han gikk toårig vinterkurs ved Mære landbruksskole med beste karakter. I 1931 giftet han seg med Riborg Hammer og kjøpte hennes slektsgård Søndre Mørset i Skjelstadmark.

Han engasjerte seg i idrett og ungdomslagarbeid og påtok seg verv i landbrukets organisasjoner. Han deltok i motstandsarbeid under okkupasjonen for Sivorg. Etter frigjøringen var han innvalgt i Hegra kommunestyre for Venstre 1946–1955 og 1960–1961, i perioden 1952–1955 som Hegras ordfører. I 1962 ble Hegra slått sammen med Stjørdal, Skatval og Lånke kommuner til den nye Stjørdal kommune, hvor Bidtnes satt som medlem av kommunestyret frem til sin død i 1970. Han ble varaordfører etter at Johan Hoås døde i januar 1966, og rykket opp til Stjørdals ordfører da Johan A. Vikan ble formann i Norges Bondelag i juni det året. Han satt ut året 1967. Bidtnes ble i 1968 varaordfører for Karl Eidsvik, som han tapte ordførervervet til med stemmetallene 27–26. Han måtte be seg fritatt fra vervet av helseårsaker i 1969, da han var svekket av den kreftsykdommen som han også døde av året etter.

Bidtnes interesserte seg for allmenningsspørsmål og ble i 1965 oppnevnt som medlem av den komiteen, ledet av lagdommer Erling Haugen, som avga innstilling om ny fjellov i 1969.

Han ble tildelt Kongens fortjenstmedalje i sølv i 1969 for «fortjenestefull samfunnsnyttig virksomhet».

Han døde av kreft i 1970 og ble begravet fra Hegra kirke.

## Referanser
Kasper Petersen

**Kasper Petersen** (1867–1947) var en norsk underoffiser og kommunepolitiker. Han var Skatvals varaordfører fra 1908 til 1913 og tilhørte partiet Venstre.

## Biografi
Han vokste opp på husmannsplassen Drogsetmoen på Langstein.

Kasper Petersen giftet seg med Petrine Fiskvik, datter av Per R. Fiskvik og Gjertrud Auran på Østre Fiskvik. De hadde ingen egne barn, men tok til seg Magnhild Arnstad, datter av Ingebjørg og Olav Arnstad, som sin pleiedatter. Petrine og Ingebjørg var kusiner.

Etter underoffisersskolen i 1886/1887 gjorde han tjeneste i artilleriet, fra 1889 som fastlønnet sersjant. Han kjøpte også småbruket Aursve på Auran, men solgte i 1914 og flyttet til Trondheim, der han fortsatte i tjeneste i det 3. feltartilleriregiment, til sist som kvartermester. Han tok avskjed med stykkjunkers grad i 1927.

Petersen var medlem av Skatval herredsstyre 1905–1913, valgt på fellesliste av Høyre og Venstre, og Skatvals varaordfører 1908–1913. Han var også formann i ligningskommisjonen, revisor i Skatval Sparebank og kommunerevisor i både Nedre Stjørdal og Skatval etter kommunedelingen. Han hadde også verv for Arbeiderbruk- og Boligbanken på Skatval. Han var kasserer i Skatval ungdomslag, styreformann i Skatval handelslag og formann i Skatval mållag.

Etter at han flyttet til Trondheim, var han revisor i Trondhjems Arbeiderforening og Trondhjems Arbeiderforenings Spareskillingsbank.

Han ble tildelt Kongens fortjenstmedalje i sølv i 1924.

## Referanser
Liste over ordførere i Skatval

**Listen over ordførere i Skatval**. Skatval ble en egen kommune ved delingen av Nedre Stjørdal i 1902 og slått sammen med Stjørdal, Lånke og Hegra til den nye Stjørdal kommune i 1962.

## Ordførere

## Varaordførere

## Fotnoter


## Litteratur
*Per Magnar Arnstad: *Skatval : Vår historiske arv*, bind IV (2010).
*Tormod Røe: *Stjørdal kommune 1837–1987 : Kommunalt selvstyre 150 år* (1987).
*Olav Røkke: *Skatval Herad i 25 år : 1902–1926* (1928).
*Olav Røkke: *Stjørdalsboka : Gards- og slektshistorie*, band IV (1954).

## Se også
*Kommunestyrevalg i Skatval
*Liste over ordførere i Stjørdal
Petur Alberg

**Petur Alberg** (1885–1940), også kalt **Petur í Geil**, var en færøysk fiolinist, komponist og tekstforfatter fra Tórshavn. Han er mest kjent for å ha komponert melodien til Færøyenes nasjonalsang «Tú alfagra land mítt».

Han var sønn av malermester, redaktør og lagtingsmann Djóni í Geil og hustru Elisabeth (Bette) Holm i Tórshavn samt bror av redaktør og forfatter Kristin í Geil. Han ble oppkalt etter morens farbror, sogneprest Peter Alberg Holm. Familien var nært knyttet til den færøyske nasjonalbevegelsen.

Alberg var med å stifte Havnar Ungmannafelag, og han sørget for å skrive ned mange av de historiene som Mads Andrias Winther fortalte her. Mange ulike personer stod for å skrive det håndskrevne medlemsbladet *Baldursbrá*, men Alberg etablerte seg snart som den mest avholdte.

Han lærte seg å spille fiolin av musikklærer Georg «Bakar» Hansen i Tórshavn omkring 1900, og det var han som oppdaget Albergs musikalske begavelse. Han satte melodi til flere dikt av Hans A. Djurhuus. På Færøyene huskes Alberg allikevel best for landets nasjonalsang «Tú alfagra land mítt» («Mitt fagre land»), hvor han satte melodi til Símun av Skarðis tekst. Han komponerte også melodien til «Tjaldur, ver vælkomið», og er opphavsmann til 18 sanger i *Songbók Føroya fólks*.

## Referanser


## Litteratur
* Sigurðardóttir, Turið: *Tú alfagra land mítt – tjóðsangurin og søga hansara*. Tórshavn: Føroya Skúlabókagrunnur, 2006. (PDF )

## Eksterne lenker
* 
* Petur Alberg på *snar.fo*
Karl Viken

**Karl Viken** (1934–2008) var en norsk politiker (Sp) og gårdbruker på Østre Viken på Frosta.

Han var medlem av Frosta kommunestyre fra 1968, medlem av formannskapet fra 1972, ordfører fra 1976 til 1991 og formann i Frosta senterparti.

Ved siden av gårdsdriften og kommunepolitikken var han også i flere år tiltakssjef (næringssjef) i Frosta kommune.

Viken var medlem av Nord-Trøndelag fylkesting fra 1980 til 1999, gruppeleder og leder i hovedutvalget for miljø, plan og næring fra 1992 til 1995 og leder i hovedutvalget for kultur fra 1995 til 1999. Fra 1996 var han styremedlem i NTE.

## Referanser
Musik vid Siljan

**Musik vid Siljan** er en musikkfestival som hvert år siden 1969 har blitt arrangert ved den svenske innsjøen Siljan. Forskjellige musikkstiler er representert i festivalen, og arrangementet er blant de best besøkte musikkfestivalene i Sverige.

Festivalen ble opprinnelig arrangert i nærheten av Leksand og Rättvik. De siste årene har også konsertene blitt arrangert ved Mora.

## Eksterne lenker
* Musik vid Siljans nettsted
DJ Ashba

**Daren Jay Ashba** (født 10. november 1972 i Monticello, Indiana) var gitarist i hardrock-bandet Guns N' Roses fra 21. mars 2009. DJ Ashba erstattet Robin Finck som forlot bandet i 2008. Han har tidligere spilt i Beautiful Creatures og . Han skrev i en pressemelding 27. juni 2015 at han forlot Guns N' Roses etter seks års tjeneste.

## Referanser


## Eksterne lenker
* 
* 
*
Classic Car Week

**Classic Car Week**, et av Sveriges største motorarrangementer, avholdes årlig i Rättvik. Siden starten i 1991 har det alltid blitt arrangert i uke 31, men har også utvidet programmet med Classic Winter Day, med vintertilpassede aktiviteter på Siljans is ved Långbryggan. 

Classic Car Week er først og fremst rettet inn mot veteranbiler, men har også plass til mye annet innen motorsport og kjøretøyer. Det arrangeres for eksempel mopedrally, sykkelrally, traktorpulling og flyoppvisninger. 

Classic Car Week drives av foreningen ved samme navn.

## Eksterne lenker
*
Liste over Latvias statsministre

**Latvias statsminister** (latvisk: *Latvijas Republikas Ministru prezidents*) er det fremste medlemmet av Republikken Latvias regjering og presiderer over Ministerrådet. Statsministeren er utpekt av presidenten i Latvia, men må være i stand til å skaffe støtte fra et flertall i Saeima (parlamentet).

Tabellene nedenfor viser alle Latvias statsministre for både den første periode med selvstendighet (1918–1940) og den andre perioden med selvstendighet (1990-dags dato). Fra 1990 til 6. juli 1993 var stillingen kjent som formannen for ministerrådet, men er generelt ansett som den samme rollen.

## [[Latvia|Republikken Latvia]] 1918–1940

## [[Den latviske sosialistiske sovjetrepublikk]] 1940–1990
**Se: [[Liste over regjeringssjefene i Den latviske sosialistiske sovjetrepublikk]]*

## Republikken Latvia 1990–

## Andre regjeringssjefer

### Kronologisk tidslinje

## Se også
* Liste over Latvias presidenter
* Liste over regjeringssjefene i Den latviske sosialistiske sovjetrepublikk
* Latvia
* Latvias historie

## Fotnoter

## Referanser


## Eksterne lenker
* Offisiell liste fra Latvias statsministers hjemmeside
Naturhistorisk museum

**Naturhistorisk museum** kan referere til:

* Naturhistorisk museum (Oslo)
* Naturhistorisk museum (Bergen)
* Naturhistorisches Museum i Wien
* Naturhistoriska riksmuseet i Stockholm
* Muséum national d'histoire naturelle i Paris
* Natural History Museum i London
* American Museum of Natural History, New York

## Se også
* :Kategori:Naturhistoriske museer
*
FA-cupen 1888/89

**FA-cupen 1888/89** var den attende sesongen av FA-cupen. Finalen, som ble spilt på Kennington Oval i London, var mellom Preston North End og Wolverhampton Wanderers.

## Første runde

### Omkamper

## Andre runde

### Omkamp

### Andre omkamp

## Tredje runde

## Semifinaler

### Omkamp

## Finale

## Referanser
Alavo

**Alavo** (finsk: *Alavus*) er en by og kommune i landskapet Södra Österbotten i Finland. Den grenser til kommunene Etseri, Alajärvi, Kuortane, Seinäjoki og Virdois. Kommunen er enspråklig finsk. Alavo hadde .

Den 1. januar 2013 ble nabokommunen Töysä slått sammen med Alavo kommune.

## Referanser




## Eksterne lenker
*
Fyrisvollene

**Fyrisvollene** (norrønt *Fyrisvellir*; svensk *Fyrisvallarna*) var i islandske sagaer navnet på engene langs Fyrisån sør for Gamle Uppsala. Ved Fyrisvollene fikk reisende la sine skip ligge og tilbakela i stedet den siste strekningen til Gamle Uppsala til fots. På Fyrisvollene lå stedet hvor de gamle kongene fra Ynglingeætten ble brent eller hauglagt.

Navnet er beslektet med eller avledet fra norrønt *fyrva* (= «ebbe»), hvilket henspiller på at sletten var delvis oversvømmet, mens den i dag er tørt, dyrbart jordbruksland. Her ligger også Uppsala. I middelalderen ble en del av feltet kalt for *Förisäng*, og de små innsjøene Övre Föret og Nedre Föret er rester av Fyrisvollene og bevart i moderne språkform som *Fyri*.
 
Dette ordet ses også på en runestein ved Högby i Östergötland, der inskripsjonen begynner: «*Goðr karl Gulli gat fæm syni. Fiall a *'Føri*' -*». På 1600-tallet døpte man om Salaån til Fyrisån for å tydeliggjøre koblingen til de gamle sagnene.

I *[[Rolf Krakes saga]]* står at den danske kongen Rolf Krake avla besøk hos sin stefar, den svenske kong Adils i Uppsala. Adils som var gift med Rolf Krakes mor Yrsa, satte hallen i brann, men kong Rolf og hans tolv berserker fikk hjelp av dronning Yrsa som ga dem Adils' beste hester til flukt, hans berømte gullring Sviagris, atskillig gull og de forsyninger de trengte. Det var på Fyrisvollene de oppdaget at kong Adils og hans menn var bak dem. Rolf Krake brukte da gullet som «såkorn» han kastet etter seg. Da Adils fikk øye på sin kostbare Sviagris liggende på bakken, stoppet han for å plukke ringen opp med spydet sitt. Da ropte kong Rolf: «*Svinebøyd har jeg nå han som er mektigst av svearne!*» Samtidig hogg han kong Adils over lårene med sitt sverd Skovnung, og ropte: «*Nå kan du merke Rolf Krake, som du så lenge har lett etter!*» Blodet rant av kong Adils så han måtte snu, men Rolf Krake tok ringen Sviagris med seg, og de to kongene møttes aldri igjen.

Sagnet levde videre i flere kenninger skaldene dannet for «gull»: «Fyrisvollenes såkorn», sa Øyvind Skaldespiller, «Yrsas sønns korn», «Krakes korn» eller «Krakes bygg».

## Tre slag på Fyrisvollene
I slaget ved Fyrisvollene støtte sveakongen Erik Seiersæl sammen med en hær som kom nordover fra Skåne, ifølge senere diktning ledet av Styrbjørn Sterke, en gang på 980-tallet.

I *[[Ynglingesagaen]]* forteller Snorre at Hugleik ble konge mens Yngvesønnene ennå var barn. Siden kjempet Hake og hans tolv kjemper mot Hugleik på Fyrisvollene og vant. Slik la Hake under seg Svitjod og ble konge i landet. Ifølge Saxo var Hugleik konge av Irland. Hake var bror til Hagbard, kjent fra sagnet om Hagbard og Signe. Yngves sønner Jorund og Eirik sloss en sommer mot Gudlaug Håløygkonge og drepte ham. Etterpå kom det til nok et slag på Fyrisvollene da brødrene gikk til krig mot kong Hake. Hake falt og ble sendt ut på havet i et brennende skip, som engang sagnkongen Skjold av Danmark. Jørund ble konge i Uppsala; men da han førte sin hær til Limfjorden, ble han overmannet av lokalbefolkningen støttet av Gylaug, sønn av Gudlaug Håløygkonge, og møtte sin død på «Hagbards hest», dvs i galgen.

## Referanser
Lars Petter Sveen

**Lars Petter Sveen** (født 1981) er en norsk forfatter og bibliotekar.

Sveen er oppvokst i Fræna. Han studerte bibliotek&ndash; og informasjonsfag ved Høgskolen i Oslo fra 2008 til 2010. I perioden 2006&ndash;07 studerte han ved Skrivekunst-akademiet i Hordaland og han har bachelor i historie. Han har jobbet i Foreningen !les og jobbet som bibliotekar på Bærum bibliotek. Sveen har dessuten vært bokansvarlig i Vårt Land, og ble i 2023 kulturredaktør i samme avis.

I 2008 debuterte han med novellesamlingen *Køyre frå Fræna*, som ble belønnet med både  Tarjei Vesaas' debutantpris og Aschehougs debutantstipend. Han ble utpekt som «en lovende norsk forfatter» og mottaker av tilleggsprisen på 50&nbsp;000 kroner av Jo Nesbø, da Nesbø fikk Den norske leserprisen 2008. 

For *Guds barn* (2014) ble Sveen nominert til Kritikerprisen, P2-lytternes romanpris, samt Ungdommens kritikerpris. I tillegg fikk han nynorsk litteraturpris for boken og PO Enquists pris. Romanen er oversatt og utgitt i USA, Kina, Frankrike, Sverige, og Danmark.

Sveen ga så ut de to romanene Fem stjerner (2017) og Fem skuggar (2018), som handlet om fem somaliske ungdommer på flukt. I 2020 kom romanen Nordriket, som er en litterær fantasy om geriljakrig i et oppdiktet land.

I 2022 kom boka *Kunsten å stamme - uten at noen merker det* ut på Aschehoug forlag. Dette er en memoar hvor Sveen forteller om hvordan han har stammet siden han var barn, og hvordan han har prøvd å skjule det. «Prosessen med å vise fram en stemme «full av sprekker» er ingen enkel oppgave, men Sveen lykkes, både privat og litterært,» skrev Elin Kittelsen i sin anmeldelse i Klassekampen, og mente boka var en av de beste Sveen har skrevet.

*Kunsten å stamme - uten at noen merker det* er solgt til utgivelse i Danmark.

## Bibliografi
* *Køyre frå Fræna* &ndash; noveller 2008
* *Eg kjem tilbake* &ndash; roman 2011
* *Guds barn* &ndash; roman 2014
* *Fem stjerner* &ndash; roman 2017
**Fem skuggar* – roman 2018
**Nordriket* – roman 2020
**Kunsten å stamme - uten at noen merker det* - memoar 2022

## Priser
* Tarjei Vesaas' debutantpris , for *Køyre frå Fræna*
* Aschehougs debutantstipend 2008, for *Køyre frå Fræna*
* Sunnmørsprisen 2008, for *Køyre frå Fræna*
* Den norske leserprisen delt ut av vinneren Jo Nesbø , for *Køyre frå Fræna*
* Utøverstipend fra Bud Fræna og Hustad sparebank , for *Køyre frå Fræna*
* Nynorsk litteraturpris 2014 for *Guds barn*
* Sultprisen 2015 
* Bokhandelens forfatterstipend (200 000 kroner) 2015 for *Guds barn*
*PO Enquists pris 2016 for Guds barn 

## Referanser


## Kilder
*Presentasjon av Lars Petter Sveen i Forfatterkatalogen på Forfattersentrums nettsider
*Presentasjon av Lars Petter på Aschehoug forlag
Ilmola

**Ilmola** (finsk: *Ilmajoki*) er en kommune i landskapet Södra Österbotten i Finland. Den grenser til kommunene Kurikka, Seinäjoki, Storkyro og Laihela. Kommunen er enspråklig finsk. Ilmola hadde .

## Referanser


## Eksterne lenker
*
Jalasjärvi

**Jalasjärvi** er en tidligere kommune i landskapet Södra Österbotten i Finland. Den grenset til kommunene Ilmola, Karvia, Kauhajoki, Kihniö, Kurikka, Parkano og Seinäjoki. Kommunen var enspråklig finsk. Jalasjärvi hadde .

Jalasjärvi ble opprettet i 1867.

1. januar 2016 ble Jalasjärvi slått sammen med byen Kurikka.

## Referanser




## Eksterne lenker
* ''Uppslagsverket Finland'', Jalasjärvi
Who Do We Think We Are

***Who Do We Think We Are*** er det syvende studioalbumet av Deep Purple, utgitt i 1973. Dette er det siste albumet med «Mark II»-besetningen inntil de ble gjenforent med albumet *[[Perfect Strangers (album)|Perfect Strangers]]* i 1984.

I USA ble albumet gitt ut i januar 1973, men i Storbritannia og Europa ble først konsertalbumet *[[Made in Japan]]* utgitt. *Who Do We Think We Are* måtte vente til februar 1973 her. I USA ble *[[Made in Japan]]* utgitt i mai.

Albumet ble innspilt i Roma og Frankfurt am Main sommeren og høsten 1972 av et Deep Purple som var utkjørt etter å ha spilt inn plater og holdt konserter nesten uavbrutt i tre år. Det ble i løpet av den påfølgende turneen klart at Ian Gillan ville forlate bandet, og sommeren 1973 sluttet både han og bassist Roger Glover. Da Ian Gillan var ferdig i Deep Purple var Blackmore bare villig til å fortsette hvis også Glover sluttet.

«Woman from Tokyo» ble innspilt i juli 1972, bare en måned før de reiste til Japan for første gang og spilte inn konsertalbumet *[[Made in Japan]]*. 

## Sporliste
Alle låtene er skrevet av Ritchie Blackmore, Ian Gillan, Roger Glover, Jon Lord og Ian Paice.
;Side en
# «Woman from Tokyo» – 5:48
# «Mary Long» – 4:23
# «Super Trouper» – 2:54
# «Smooth Dancer» – 4:08
;Side to
# «Rat Bat Blue» – 5:23 
# «Place in Line» – 6:29
# «Our Lady»  – 5:12
### Bonusspor på ny-utgivelse fra 2000
#  «Woman from Tokyo» ('99 Remix) – 6:37
# «Woman from Tokyo» (alternativ versjon) – 1:24
# «Painted Horse» (studio «out-take») – 5:19
# «Our Lady» ('99 Remix) – 6:05
# «Rat Bat Blue» (innspilt under øvelse i studio) – 0:57
# «Rat Bat Blue» ('99 Remix) – 5:49
# «First Day Jam» (instrumental) – 11:31

## Personell
;Deep Purple
* Ritchie Blackmore – gitar, bass
* Ian Gillan – vokal, munnspill
* Roger Glover – bass
* Jon Lord –  Hammondorgel, keyboard
* Ian Paice – trommer

## Eksterne lenker
* 
* Overblikk av albumet på RateYourMusic.com
Tolga Idrettslag

**Tolga Idrettslag** er et idrettslag i Tolga kommune i Innlandet. Laget ble stiftet 8. januar 1898 som Tolgen Skilag, i 1917 fikk det navnet Tolgen Idrætslag og fra 1935 ble det hetende Tolga idrettslag. Laget driver i dag med ski, fotball, trim og helsesport.

I perioden 1958–1967 hadde laget også en aktiv skøytegruppe som arrangerte de årlige internasjonale Tolga-løpene på slutten av sesongen. Under Tolga-løpene 1963 ble det satt ny verdensrekord i hurtigløp på skøyter 3 000 meter.

## Anlegg
Tolga Idrettslag har to gressbaner på Sætersgård stadion i tilknytning til Sætershallen, der er det også en 5 km lang lysløype. I tillegg disponeres grusbane i Kåsdalen. På østsida ligger utfartshytta Sumundshytta og på vestsida ligger Kletthytta. I Ivaregga var det i mange år hoppbakke med K-punkt på 25 m, men den er revet og arbeidet med nytt hopp- og skileikanlegg startet i 2013. Anlegget vil få hoppbakker i størrelse K10, K20, K40 og K60, varmestue, skiheis og nedfarter for snowboard og alpint, samt tilrettelegging for sykling, orientering og turstier på sommeren.

## Arrangementer
NM på ski del 2, med lagsprint og langdistanse for damer og herrer blir arrangert av Tolga Idrettslag 26.–28. mars 2010. Samtidig ble også Norgescup-avslutningen for junior arrangert med sprint, som også var NM, og fellesstart med skibytte. Den tradisjonelle ungdomsstafetten for 15- og 16-åringer som vanligvis blir arrangeres under verdenscupen i Holmenkollen ble også arrangert denne helgen. Tolga IL arrangere hvert år flere årlige arrangementer. På vinteren arrangeres den tradisjonelle *Tolgastafetten* 6. juledag. En søndag i månedskifte januar/februar arrangeres *Tolgasprinten* og *Bjørkåsen rundt*. *Tolgasprinten* er en sprint for 8 år til senior, mens *Bjørkåsen rundt* er et klassisk turrenn på ca. 25 km for 16 år og eldre. Hver skjærtorsdag arrangeres turrennet *Egebergrennet* over ca. 25 km i skøyting, rennet går til minne Ferdinand Julian Egeberg som døde på Tolga østfjell av et vådeskudd. Under Olsok i Tolga, siste uke i juli blir terrengsykkelrittet *Egebergrittet*, tidligere *Tallsjøen rundt*, og terrengløpet *Egebergs minneløp og minnemarsj* arrangert.

Laget var også arrangør av Junior-NM på skøyter allround 1964, hvor Roar Grønvold, H&BSK ble mester, og klubbens egen løper Martin Solvang tok en 5.-plass.

## Referanser




## Kilder
* *[http://urn.nb.no/URN:NBN:no-nb_digibok_2009020604109 Jubileumsberetning, Tolga idrettslag 100 år]*, ARtrykk – Røros 1997 (digitalisert på Nasjonalbibliotekets *Bokhylla.no*)

## Eksterne lenker
*
Veronica Orderud

**Veronica Orderud** (født 1972) er én av fire dømte i Orderud-saken. Hun ble i 2002 dømt sammen med sin daværende ektemann Per Kristian Orderud, søster Kristin Kirkemo og Lars Grønnerød for medvirkning til overlagt drap på sine svigerforeldre, Kristian Magnus og Marie Orderud; og sin svigerinne, Anne Orderud Paust. 

Hun ble løslatt i januar 2015 etter å ha sonet ⅔ av straffen på 21 år. Hun sonte sju og et halvt år i Skien fengsel og resten i Bredtveit kvinnefengsel. Under soning tok hun utdanning innen teologi.

## Referanser


## Eksterne lenker
*
Martinus

**Martinus** er et mannsnavn med opprinnelse i Mars, den romerske krigsguden. Navnet er vanlig i Nederland. 

## Etymologi
*Martinus* har latinsk opprinnelse og er en avledning fra Mars, den romerske krigsguden. 

## Utbredelse
Navnet ble populært gjennom helgenen Martinus av Tours, og har vært brukt i kristen tradisjon siden tidlig middelalder.

Navnet *Martinus* var vanlig i Norge i 1880-årene og hadde en popularitetstopp med 0,2 % i 1882.

*Martinus* er i dag et vanlig navn i Nederland.

|}

## Kjente personer med navnet

Personene i listen er ordnet kronologisk etter fødselsår.
* Martinus av Tours (316–397), kristen helgen og biskop
* Martinus av Braga (død 580), kristen biskop og teolog
* Martinus V (1369–1431), pave (født Oddone Colonna)
* Martinus von Biberach (død 1498), tysk teolog og forfatter
* Martinus Rørbye (1803–1848), dansk maler
* Martinus Thomsen (1890–1981), dansk forfatter og mystiker
* Martinus Nijhoff (1894–1953), nederlandsk poet
* Martinus J. G. Veltman (1931–2021), nederlandsk fysiker og Nobelprisvinner

## Annen bruk av navnet
* Marcus & Martinus, norsk dansepop-duo

## Referanser


## Eksterne lenker
* 
*
FA-cupen 1889/90

**FA-cupen 1889/90** var den nittende sesongen av FA-cupen. Finalen ble spilt 29. mars 1890 mellom Blackburn Rovers og Sheffield Wednesday.

## Første runde

### Omkamper

## Andre runde

## Tredje runde

### Omkamper

## Semifinaler

## Finale

## Referanser
Burn (album)

***Burn*** er det åttende studioalbumet av Deep Purple, utgitt i februar 1974. Dette er det første albumet der vokalist David Coverdale og bassist Glenn Hughes medvirker. 

Deep Purple skiftet litt på sin musikalske retning med dette albumet, og Hughes' bakgrunn fra soul og funk og Coverdales bakgrunn i bluesrock kommer tydelig fram. Til tross for dette finner vi en av bandets mest aggressive låter her, nemlig tittelsporet «Burn». Som et eksempel på funk/soul-elementene, kan nevnes «Sail Away» og «What's Goin' On Here», og låten «Mistreated» er en episk og følelsesladet bluesrocklåt. Den nye stilen skulle bli mer fremtredende på de neste to albumene fra bandet.

Tre dager før albumet ble utgitt ble singelen «Might Just Take Your Life»/«Coronarias Redig» utgitt.

I 2004 ble *Burn* remasteret og utgitt med bonusspor.

## Sporliste
Alle sangene er skrevet av Ritchie Blackmore, David Coverdale, Jon Lord og Ian Paice unntatt hvor annet er notert.
;Side en
# «Burn» – 6:05
# «Might Just Take Your Life» – 4:36
# «Lay Down, Stay Down» – 4:15
# «Sail Away» (Blackmore, Coverdale) – 5:48
;Side to
# «You Fool No One» – 4:47
# «What's Goin' On Here» – 4:55
# «Mistreated» (Blackmore, Coverdale) – 7:25
# «'A' 200» (Blackmore, Lord, Paice) – 3:51
### Bonusspor på 30-års jubileumsutgave
# «Coronarias Redig» (singel B-side 2004 remix) (Blackmore, Lord, Paice) – 5:30
# «Burn» (2004 remix) – 6:00
# «Mistreated» (2004 remix) (Blackmore, Coverdale) – 7:28
# «You Fool No One» (2004 remix) – 4:57
# «Sail Away» (2004 remix) (Blackmore, Coverdale) – 5:37

Glenn Hughes deltok i låtskrivingen, men hadde av kontraktsmessige årsaker ikke lov til å krediteres. På 30-års jubileumsutgaven fra 2004 er han derimot kreditert på alle låtene bortsett fra «Sail Away», «Mistreated» og instrumentalene «Coronarias Redig» og «'A' 200».

## Personell
*Ritchie Blackmore – gitar
*David Coverdale – vokal
*Glenn Hughes – bass, vokal
*Jon Lord – Hammondorgel, synthesizere
*Ian Paice – trommer

## Eksterne lenker
* 
* Overblikk av albumet på RateYourMusic.com
Det røde Taarn

***Det røde Taarn*** er en svensk stumfilm fra 1914 regissert av Mauritz Stiller. Den et kjærlighetsdrama der elev og lærer er interessert i samme pike.

## Om filmen
Filmen hadde premiere 2. november 1914 på *Röda Kvarn i Auditorium* i Stockholm. Filmen bygger på et manuskript *Det stjaalne geni*, som de danske forfatterne og journalistene Marius Wulff og Helge Linck hadde solgt til Svenska Bio. Innspillingen fant sted ved Svenska Biografteaterns ateljé på Lidingö med eksteriør fra Restaurant Foresta Lidingö og det Cedergrenska tornet i Stocksund av Julius Jaenzon. 

Filmen er gått tapt.

## Rolleliste

## Referanser


## Eksterne lenker
*
Stormbringer (album)

***Stormbringer*** er det niende studioalbumet av Deep Purple, utgitt i november 1974.

Det er det siste albumet der Ritchie Blackmore medvirker inntil albumet *[[Perfect Strangers (album)|Perfect Strangers]]* i 1984. Dette albumet har større elementer av funk, soul og bluesrock enn det foregående albumet *[[Burn (album)|Burn]]*, noe som var en avgjørende faktor til at gitarist Ritchie Blackmore takket for seg etter den påfølgende turneen.

Allmusic skriver i sin anmeldelse,

Da Glenn Hughes i 2009 valgte fire sanger som han remikset for 35-årsjubileums-utgaven av *Stormbringer,* unngikk han alle disse *klassikerne* og konsentrerte seg om de sangene Blackmore forlot Deep Purple for. Opprinnelig inneholdt jubileumsutgaven også en DVD, som bestod av den kvadrofoniske miksen av *Stormbringer* omgjort til 5.1.

*Stormbringer* nådde 2.-plass på VG-lista i uke 49 i 1974, bare slått av Demis Roussos' *Forver and Ever*. Albumet nådde 20.-plass i USA og 6.-plass i Storbritannia.

## Sporliste
Alle låtene er skrevet av Ritchie Blackmore, David Coverdale, Glenn Hughes, Jon Lord og Ian Paice unntatt hvor annet er notert.
;Side en
# «Stormbringer» (Blackmore, Coverdale) – 4:03
# «Love Don't Mean a Thing» – 4:23
# «Holy Man» (Coverdale, Hughes, Lord) – 4:28
# «Hold On» (Coverdale, Hughes, Lord, Paice) – 5:05
;Side to
# «Lady Double Dealer» (Blackmore, Coverdale) – 3:19
# «You Can't Do It Right (With the One You Love)» (Blackmore, Coverdale, Hughes) – 3:24
# «High Ball Shooter» – 4:26
# «The Gypsy» – 4:13
# «Soldier of Fortune» (Blackmore, Coverdale) – 3:14
### Bonusspor på 35-års jubileumsutgaven
# «Holy Man» (Glenn Hughes Remix) - 4:32
# «You Can't Do It Right» (Glenn Hughes Remix) – 3:27
# «Love Dont Mean A Thing» (Glenn Hughes Remix) – 5:07
# «Hold On» (Glenn Hughes Remix) – 5:11
# «High Ball Shooter» (Instrumental) – 4:30

## Personell
;Deep Purple
* Ritchie Blackmore – gitar
* David Coverdale – vokal
* Glenn Hughes – bass, vokal
* Jon Lord – Hammondorgel, keyboard
* Ian Paice – trommer

## Referanser


## Eksterne lenker
* 
* Om ''Stormbringer'' på The HighwayStar.com
S9G atomreaktor

**S9G atomreaktor** er en atomreaktor som brukes av US Navy for å produsere elektrisitet og kraft til fremdrift ombord i angrepsubåter i Virginia-klassen. S9G, som er en trykkvanns-fisjonsreaktor, blir produsert av General Electric.

S9G står for:
* S = plattformen er ubåter (submarine)
* 9 = niende generasjon reaktorkjerne fra produsenten
* G = General Electric
Hanna Mathilda Winge

**Hanna Mathilda Winge** (født *Tengelin* 4. desember 1838 i Göteborg, død 9. mars 1896 i Göteborg) var en svensk maler, tegner og tekstilkunstner, gift 1867 med Mårten Eskil Winge (1825–1896)

Hennes far var Johan Thimotheus Tengelin, klensmed og mester, og mor var Anna Maria Hultman. I 1859 ble hun elev ved J. J. Ringdahls målarskola i Stockholm. Som lærer hadde hun Johan Christoffer Boklund (1817&ndash;1880) og da hun studerte i årene 1864&ndash;1867 var hun en av de første kvinnelige elevene ved Konstakademien.

Hun interesserte seg særskilt for barneskildringer og komponerte sammen med sin ektemann Mårten Eskil Winge allegoriske barnegrupper i taket på Kulla Gunnarstorps slott i Skåne. I et hefte samlet hun skikker i akvarell og blyant fra ulike deler av Sverige. Sammen med Sophie Leijonhufvud-Adlersparre (1823&ndash;1895) og Molly Rohtlieb (1836&ndash;1914) grunnla hun i 1874 Föreningen Handarbetets vänner. Hanna var dessuten dens første kunstneriske leder og i løpet av flere år også den største drivkraft. Hun var inspirert av mønstre og dekor fra vikingtiden og skapte dragedekor for broderi. Carl Peter Curmans’ fornordiske villa i Lysekil, dessverre ødelagt av brann i 1878, var hun og ektemannen engasjert i innredningen og dekorasjonen. Hun komponerte også en «reformdrakt» preget av sin interesse for de fornordiske.

Hanna besøkte gjerne etnografiske museer og ble inspirert av eldre tiders tekstilkunst. Hun hadde også studiereiser til Tyskland og Italia. Disse ga henne ideer til ny utformning av kirkelige tekstiler. En alterduk som hun komponerte for Uppsala domkyrka i 1882 har siden med små endringer blitt spredt også til andre kirker rundt om i Sverige.

## Verker
Utvalg:
* Tyska kyrkan, Stockholm: Antependium.
* Uppsala domkyrka, Uppland: Altarduk og alterbokdyner (1882).
* Sankta Clara kyrka, Stockholm: Altarduk
* Maria Magdalena kyrka, Stockholm: Altarduk.

Verk av Hanna Winge finnes også i Nationalmuseum og Nordiska museet i Stockholm samt i Norrköpings konstmuseum og Östergötlands länsmuseum i Linköping.

## Referanser


## Litteratur
* *[[Svenskt konstnärslexikon]]*, bind V, side. 700, Allhems förlag, Malmö 1967
* *[[Nationalencyklopedin]]*, multimedia 2000 plus

## Eksterne lenker
* Handarbetets vänner (Nordisk familjebok, Uggleupplagan, 1924)
Prabodh Chandra Bagchi

**Prabodh Chandra  Bagchi** (født 1898, død 1956) var en indisk indolog, lingvist og sinolog.    

Et tyngdepunkt i hans forskning var om formidlingen og oversettelsene av den buddhistiske kanon i Kina og de første kontakter mellom India og Kina. 

Han var *Director of Research Studies* ved Visva-Bharati University i Shantiniketan.

## Verker
* *Le canon bouddhique en Chine. Les traducteurs et les traductions.* Geuthner, Paris 1927-1938 (2 Bde.)  
* *Deux lexiques sanskrit-chinois. [[Fanyu zaming|Fan yu tsa ming]] de [[Li Yen]] et [[Fanyu qianziwen|Fan yu ts'ien tseu wen]] de [[Yiying|Yi-tsing]].* 2 bind. P. Geuthner, Paris 1929-1937
* *Studies in the Tantras.* Calcutta. University of Calcutta, 1939  
* *India and China. A thousand years of cultural relations.* 2. ed., rev. and enl., Philos. Libr., New York 1951

## Referanser
Made in Europe

***Made in Europe*** er det tredje konsertalbumet Deep Purple, utgitt i september 1976. Utgivelsen skjedde etter at bandet ble oppløst sommeren 1976, og det dokumenterer de siste konsertene med gitaristen Ritchie Blackmore i april 1975.

Albumet ble innspilt hovedsakelig på konserten i Saarbrücken i Tyskland den 5. april 1975, men inneholder også opptak fra konsertene i Graz i Østerrike den 4. april 1975 og i Paris i Frankrike den 7. april 1975.

I motsetning til det forrige konsertalbumet, *[[Made in Japan]]* fra 1972, er dette albumet bearbeidet kraftig i studio med «overdubbing», og det er lagt til ekstra lyd og applaus fra publikum. Noe er også gått galt under miksingen kan det virke som, ettersom lyden er meget dårlig. En dobbel-CD utgitt i 1996 kalt *Mk. III – The Final Concerts* presenterer en lydmiks som er overlegen i forhold.

*Made in Europe* inneholder bare sanger fra album utgitt i 1974, av den såkalte Mark III-besetningen. Av de andre sangene fra konserten var «Highway Star», «Smoke on the Water» og «Space Truckin'» allerede utgitt på *Made in Japan*. Disse er inkludert på *Mk. III – The Final Concerts*.

## Sporliste
Alle låtene er skrevet av Ritchie Blackmore og David Coverdale unntatt der annet er notert.

# «Burn» (Blackmore, Coverdale, Jon Lord, Ian Paice)  – 7:32
# «Mistreated» (med innslag fra låten «Rock Me Baby») – 11:32
# «Lady Double Dealer» – 4:15
# «You Fool No One» (Blackmore, Coverdale, Lord, Paice)  – 16:42
# «Stormbringer» – 5:38

## Besetning
;Deep Purple
*Ritchie Blackmore – gitar
*David Coverdale – vokal
*Glenn Hughes – bass, vokal
*Jon Lord – Hammondorgel og keyboard
*Ian Paice – trommer

## Eksterne lenker
*